AksaraLLM/aksara-bahasa-daerah-v1 huggingface dataset:
Lempongan Aqaba (basa Arab: خليج العقبة), ing Israèl dikenal kanthi jeneng Lempongan Eilat (basa Ibrani: מפרץ אילת) iku lempongan sing dumunung ing Sagara Abang. Papan geografisé ing sisih wétan dumunung Ujung Sinai lan ing sisih kulon ana Ujung Arab. Nagara-nagara Mesir, Israèl, Yordania, lan Arab Saudi duwé pasisir ing lempongan Aqaba.

Pranala njaba 
 The Red Sea Marine Peace Park page on Israèl's Ministry of Foreign Affairs - a joint Israèl-Jordan initiative

Géografi Mesir
Géografi Israèl
Géografi Arab Saudi
Géografi Yordania
Sagara Abang
Lempongan ing Samodra Hindhia
Sagara Natuna yai ku sagara kang jumèrèng wiwit Kapuloan Natuna nganti Kapuloan Lingga ing Propinsi Kapuloan Riau, Indhonésiya. Sagara iki wewatesan karo Sagara Natuna Lor ing sisih lor, sisih lor-wétan, saha sisih wétan. Sagara Natuna uga wewatesan karo Selat Karimata ing sisih kidul-wétan lan Selat Singapura ing sisih kulon.

Pranala njaba

Rujukan 

Sagara ing Indonésia
Sagara Sulu yaiku sagara kang kagolong gedhé kang dumunung ana ing Kulon-Wétan Filipina, kang kaspisah saka  Sagara China Kidul kang ana ing Kulon sagara kanggo Palawan, lan saka Sagara Sulawesi ing Kidul-Kulon yaiku Kapuloan Sulu. Borneo kang ana ing Kulon-Kidul lan  Visayas ing Wétan-Lor.
Sagara Sulu duwé pulo kang akèh kaya ta. KapuloanCuyo lan Cagayan de Sulu kapérang saka pérangan provinsi Palawan lan Cagayan de Tawi-Tawilan Kapuloan Kura-kura yaiku péranganing provinsi Tawi-Tawi. Sagara Sulu uga didadèkaké panggonan utawa tlatah  Taman Sagara Nasional Karang Tubbataha, salah sijiné situa  Warisan Dunia t.

Pranala njaba 

Sagara ing Indonésia
URL cekakan saka Uniform Resource Locator (diterjemahaké:dadi Pelokasi Sumberdaya Sragam), iku rangkéan karakter miturut sawiji format standar tinamtu, kang dipigunakaké kanggo nuduhaké alamat sawijining sumber kaya dhokumèn lan gambar ing Internèt.

URL wujud sawijining inovasi dhasar tumrap perkembangan sajarah Internèt. URL pisanan diciptakaké déning Tim Berners-Lee ing taun 1991 supaya panulis-panulis dhokumèn-dhokumèn bisa ngarujuk pranala menyang Jejaring Jagad Jembar utawa World Wide Web. Wiwit taun 1994, konsèp URL wis dikembangaké dadi istilah Uniform Resource Identifier (URI) kang luwih umum sipaté. Sanadyan mangkono, istilah URL isih tetep dipigunakaké ing ngendi-endi.

Uniform Resource Locator 
URL nuduhaké sumberdaya Internèt utawa alamat sawijining kaca wèb (homepage) ya iku kaca sawijining dhokumèn utawa program kang péngin ditampilaké utawa dipigunakaké. Lumrahé perlu nglebokaké telu informasi kanggo nuju menyang alamat tinamtu, ya iku:
 Protokol,
 Alamat Server,
 Path File.

Pérangan pisanan URL nuduhaké protokol umpamané http:// utawa https://. Protokol iku pasetujon kang dipigunakaké kanggo komunikasi karo Hypertext Transfer Protocol. Pérangan kapindho URL nuduhaké alamat server ing ngendi sumberdaya mau dumunung, umpamané www.microsoft.com kanggo situs wèb Microsoft Corporation. Pérangan katelu URL ya iku path file, kang nuduhaké lokasi lan jeneng dhokumèn utawa program ing server mau, umpamané: kb/deskapp/word/q1974.html. ing ngendi kb/deskapp/word/ iku lokasi file lan q1974.html jeneng berkas.

Tipe URL 
Ana rong tipe URL kang bisa dipigunakaké, ya iku:
 URL Absolute (URL Absolut), wujud piranti lengkap kang nyertakaké domain ing jaringan kang tepat, direktori ing sajeroning domain, lan file ing jeroné dirèktori.
 URL Relative (URL Relatif), nemtokaké sawijining alamat dhedhasar URL kang aktif wektu iku.

Pranala njaba 

 Laman URI/URL pada situs W3C
 Arti istilah Uniform Resource Locator

Rujkan 

Standar W3C
Google Sites ya iku aplikasi wiki terstruktur kanggo nggawé situs wèb pribadi utawa kelompok, lan kanggo kaperluan personal utawa korporat. Google Sites digawé kanggé pengganthi Google Page Creator. Situs sing digawé iku nganggé alamat http://sites.google.com/site/username/.

Pranala njaba 
 Official Site

 www.googlesiteswebdesign.com: News, Tips, Tutorials, Resources
 www.steegle.com: Extensive FAQ and News

Layanan Google
Sagara Bali iku sagara sing dumunung ing saloré Pulo Bali. Sisih lor Sagara Bali dumunung Kapuloan Kangean, sing kalebu wewengkon Kabupatèn Sumenep, Jawa Wétan.

Pranala njaba 

Bali, Sagara
Selat Alor iku selat sing misahaké Pulo Lembata (ing sisih kulon) karo Pulo Pantar (ing sisih wétan). Selat iki sisan minangka wates antara Kabupatèn Lembata karo Kabupatèn Alor.

Pranala njaba 

Alor
Jakèt iku kalebu salah sawijining sandhangan sing dawané tekan pinggang utawa panggul, dipungunakaké kanggo nahan angin utawa hawa adhem. Bukaan jakèt ana ing pérangan ngarep saka gulu medhun. Ritsleting, kancing, utawa sabuk dipungunakakén minangka piranti kanggo mbukak lan nutup bukaan jakèt. Mantèl luwih dawa tinimbang jakèt, racaké dawané mantèl wiwit saka bokong nganti tekan sangisoré dhengkul.

Sajeroning basa Inggris, istilah jacket uga ateges jas, lan ora mung nyakup jakèt miturut pangertèn basa Indonésia (jakèt ulah raga utawa jakèt kulit).

Sapérangan saka kemeja utawa blus sing digawé saka kain tipis, jakèt digawé saka kain kandel lan asring diwènèhi kain palapis lan bahan panganget ing pérangan njero kaya ta wulu-wulu manuk utawa wulu banyak. Ora kaya kemeja utawa blus, jakèt ora dipigunakaké langsung nyentuh kulit. Mula, jakèt ora perlu dikumbah utawa ora perlu kerep dikumbah. Sapérangan gedhé jakèt uga digawé saka bahan sing ora bisa dikumbah.

Sandhangan
Mangkok ya iku siji piranti mangan kang awujud cekung, kang kagawe saka porselen, watu, plastik, logam, utawa gelas. Wanguné kang cekung sajeroning piring nyebabake mangkuk cocog kanggo wadhah dedaharan kang duwé jangan utawa banyu uga tumuju ngindari anané jangan utawa dedaharan kang awujud banyu iku ora kutah. Wujud mangkok ing jaman biyèn bisa uga kagawe saka kayu. Dideleng wujud mangkok bisa uga dimupangatake kanggo rerenggan ana ing omah kang kagawe saga logam utawa watu mulia kang duwé motif utawa ornamen kang aneka warna.

Piranti pawon
Bala pecah
Gelang iku kalebu salah sawijining rerengga kang di anggo ana ing tangan utawa sikil kang mligi ana ing pergelangan.Wujud lan jinising didasarake tumuju mupangat utawa kagunan kapengkar dumadi wangun bahan waja, kulit kain plastik emas uga bahan liya uga isih ngandut  permata s,  wewatunan s, kayu, lan/ utawa  shell s. Gelang dimupangatake minangka sarana kasehatan, medis lan ciri tumuju kaya ta  gelang alergi uga grita sakit pasien-identifikasi tag.

Rerenggan
Raja brana
Sarung utawa sarong iku kain amba kang pucuk siji lan sijiné disambung saéngga dadi kawangun kaya plempem utawa pipa. Ing tanah jawa, sarung mligi dipigunakaké déning wong lanang kanthi dibebetaké lan dianggo ing samubarang panggawéyan. Sarung uga dadi sandhangan tumrap wong Malayu, Asia Kidul-wétan, Asia Wétan, Arab, Sungu Afrika lan pira-pira ing laladan Pasifik. Lumrahé sarung duwé corak kothak-kothak, sanajan uga saiki ana sarung kang duwé corak wewangun kéwan utawa tuwuhan.

Sandhangan sing saèmper sarung

Sandhangan sing saèmper karo sarung ing tlatah liya antarané:

Afrika
ing Afrika Wétan, diarani kanga (worn by African women), utawa kikoy, kanthi tradhisional dianggo déning wong lanang.
ing Madagaskar diarani  lamba.
ing Malawi diarani chitenje.
ing Mauritius they are called pareos.
ing Mozambique diarani capulana.
ing South Africa diarani kikoi lan commonly used as a furniture throw utawa for going to the beach.
ing Zimbabwe diarani Zambias.
Indian subcontinent
 ing Southis diarani phanekutawar lungi.  
 ing India similar articles of clothing are the  [phanek] ing Manipur, dhoti (utawa dhuti ing Bengali kulon, veshtti ing Tamil, pancha ing Telugu,panche ing Kannada lan Mundu ing Malayalam).
 ing Maladéwa, lan Kerala, diarani mundu, feyli utawa neriyathu.
 ing Punjab diarani Chadra.(saka chadar=kain).
 ing Sri Lanka diarani Sarong ing basa Inggris lan ing Sinhalese it is known as the Sarama
Asia Kidul-wétan
 ing Kamboja dianggo minangka sesulih saka sampot.
 ing Indonésia lumrahé diarani kain sarung kajaba ing Bali diarani 'Kamben'.
 ing Malaysia diarani kain, kain pelikat, kain sarung, kain tenun, kain bathik, utawa kain sampin (sarong mligi sing dianggo wong lanang pasangan karo Baju Malayu).
 ing Myanmar, diarani longyi.
 ing the Filipina diarani malong (ing Mindanao) utawa patadyong (ing Visayan.
 ing Thailand, diarani pa kao mah (Thai: ผ้าขาวม้า) ftumrap wong lanang lan a pa toong (Thai: ผ้าถุง) kanggo wong wadon.

Pacific Islands
 ing Fiji diarani  sulu.
 ing Hawaii diarani  "kikepa."
 ing Papua Nugini istilah Tok Pisin ya iku lap-lap. Dianggo wong lanang lan wadon.
 ing Rotuma, diarani"hạ' fạli"
 ing Samoa diaranilavalava (uga lava-lava).
 ing Tahiti diarani pāreu.
 ing Tonga diarani tupenu.

Rujukan

Pranala njaba 

Sandhangan
Abu Bakar Ba'asyir bin Abu Bakar Abud, biyasa uga diundang Ustadz Abu lan Abdus Somad (), ya iku tokoh Islam ingh Indonésia kang keturunan saka Arab. Ba'asyir uga dadi pemimpin Majelis Mujahidin Indonésia (MMI) lan uga kang yasa Pondok Pesantren Islam Al Mu'min. Akèh badan intelijen kang ndakwa Ba'asyir dadi pimpinan spiritual Jemaah Islamiyah (JI), sawijining grup separatis militan Islam kang isih ana gegeyutané karo al-Qaeda.

Ba'asyir tau sinau lan dadi siswa ana ing Pondok Pesantren Gontor, Ponorogo, Jawa Wétan (1959) lan alumni Fakultas Dakwah Universitas Al-Irsyad, Sala, Jawa Tengah (1963). Perjalanan kariere diwiwiti nalika dadi aktivis Himpunan Mahasiswa Islam Sala. SAkbanjure Abu dadi Sekretaris Pemuda Al-Irsyad Sala, Banjur kepilih dadi Ketua Gerakan Pemuda Islam Indonésia (1961), Ketua Lembaga Dakwah Mahasiswa Islam,  kang mimpin Pondok Pesantren Al Mu'min (1972) lan Ketua Organisasi Majelis Mujahidin Indonésia (MMI), 2002.

Ba'asyir ngadegaké Pesantren Al-Mu'min ana ing Ngruki, Sukaharja, Jawa Tengah, bebarengan karo Abdullah Sungkar nalika tanggal 10 Maret 1972. Ana ing mangsa Orde Baru, Ba'asyir lumayu menyang Malaysia saksuwéné 17 taun amarga nulak asas tunggal kang ana ya iku Pancasila.

Cathetan suku 

Tokoh Islam Indonésia
Arab-Indonésia
Tokoh Jombang
Lair 1938
Adnan Buyung Nasution utawa Adnan Bahrum Nasution () ya iku pengacara senior ing Indonésia. Saliyané iku Adnan uga dadi aktivis wiwit umuré iseh enom nganti tekan saiki. Salah siji kang digawé Adnan ya iku Lembaga Bantuan Hukum (LBH).

Wiwit cilik Buyung wis duwé bakat dadi aktivis. Nalika sekolah ana ing SMA Negeri I Jakarta, Buyung duwé kalungguhan dadi Ketua Cabang Ikatan Pemuda Pelajar Indonésia (IPPI). Nanging Buyung banjur ngundurke awak lan mbubaraké organisasi mau amarga kecampuran saka PKI lan nganggo jeneng International Union of Student (IUS).
Lulus SMA, Buyung banju lunga menyang Bandung lan ndaftar kuliah ana ing Institut Teknologi Bandung (ITB), jurusan Teknik Sipil. Ing ITB Buyung aktif ana ing Perhimpunan Mahasiswa Bandung. Nembe setauh ing ITB Buyung banjur pindah menyang Fakultas Gabungan Hukum, Ékonomi, lan Sosial Pulitik, Universitas Gadjah Mada, Yogyakarta. Ana UGM uga ora suwé, Buyung banjur pindhah menyang Fakultas Ilmu Pengetahuan Kemasyarakatan, Universitas Indonésia, Jakarta ing taun 1957.
Lulus sarjana mudha, nyanbi karo kuliah, Buyung kerja dadi jaksa ana ing Kejaksaan Negeri Istimewa Jakarta. Sawisé dadi jaksa, semangat kanggo dadi aktifis uga durung ilang. Nalika iku Buyung yasa lan uga dadi ketua Gerakan Pelaksana Ampera. Saliyané iku Buyung uga dadi anggota Komando Aksi Penggayangan Gestapu. Bareng Kesatuan Aksi Mahasiswa Indonésia (KAMI) Buyung mèlu demo lan olèh diinterogasi déning pimpinane. Buyung uga diskorsing saka pagawéyane dadi jaksa saksuwene setengah taun.

Pagawéyané 
 1981-1983: Ketua Umum YLBHI
 1977: Ketua DPP Peradin
 1970-1986: Direktur/Ketua Dewan Pengurus LBH
 1969-sekarang: Advokat/Konsultan Hukum Adnan Buyung & Associates
 1966-1968: Anggota DPRS/MPRS
 1957-1968: Jaksa/Kepala Humas Kejaksaan Agung

Cathetan suku 

Wong Jakarta
Pengacara Indonésia
Pejuang HAM
Alumni SMA Negeri 6 Jakarta
Alumni Universitas Indonésia
Adnan
Lair 1934
Surya Dharma Paloh () ya iku Ketua Déwan Penaséhat Parté Golkar. Surya Paloh uga ditepungi dadi pèrs lan pimpinan Media Group kang duwé padinan Media Indonésia, Lampung Post, lan uga stasiun télévisi Metro TV. Lair saka pasangan Daud Paloh lan Nursiah Paloh. Bebarengan karo Sri Sultan Hamengkubuwono X, Surya Paloh ngadegaké Nasional Dhémokrat.

Lelaku urip 
Surya Paloh, lair ing Tanah Rencong. Paloh gedhé ana ing kutha Pematang Siantar, Sumatra Lor, laladan kang nglairaké tokoh-tokoh gedhé kaya TB Silalahi, Adam Malik, Parada Harahap, A.M. Sipahutar, lan Harun Nasution. Paloh dadi pengusaha ing kutha Medan, laladan kang nggedhèkaké tokoh PNI lan tokoh bisnis TD Pardede. Aktifitas pulitik kang njalari Surya Paloh pindhah menyang Jakarta, dadi anggota MPR périodhe kaping pindho. Ana ing kutha metropolitan iki, Surya Paloh banjur ditepungi dadi pengusaha enom saka Indonésia.

Surya Paloh tepung karo donya bisnis nalika isih remaja. Nyambi sekolah Paloh wis dadi bakul tèh, iwak asin, karung goni, lsp. Paloh tuku dagangané saka guruné ana ing donya dagang. Barang mau banjur didoli menyang warung-warung. Ing Medan, Surya Paloh ngadegaké perusahaan karosèri lan nyambi dadi agèn pangadolan montor.

Cathetan sikil 

Tokoh Golkar
Pulitikus Indonésia
Tokoh saka Banda Acèh
Lair 1951
Pulo Wangi-wangi utawa uga masarakat saubengé nyebut minangka Pulo Wanci iku sawijining pulo ing Sulawesi Kidul-wétan sing misuwur bab kaéndahan segarané. Ing sisih kulon wewatesan karo Pulo Kapota let-é cukup cedhak watara 10 kilomèter. Pulo iki dadi péranganing Kapuloan Tukangbesi.

Pulo Wangi-wangi minangka wewengkon Kabupatèn Wakatobi lan sisan dadi punjer administrasi Kabupatèn Wakatobi.

Acara adat 

Akèh acara adat sing kerep dianakaké ing pulo iki, antarané:
 Helariangi
 Hekabuenga
 He'batu'a
 Karia

Uga delengen 
 Pratélan pulo ing Indonésia
 Kabupatèn Wakatobi
 Pratélan pulo paling jaba ing Indonésia
 Cacahing pulo ing Indonésia

Pranala njaba 
 Kepingan keindahan dari pulo Wangi-wangi

Wangi-wangi
Wangi-wangi
Kabupatèn Wakatobi
Akbar Tanjung () ya iku pulitikus Indonésia lan uga mantan Ketua DPR-RI.

Pendhidhikan 
Akbar niti pendidikane ing SR Muhammadiyah, Sorkam (Tapanuli Tengah). Akbar uga sinau ing SD Nasrani, Jalan Seram, Medan (Sumatra lor). Sawisé lulus saka SMP Perguruan Tinggi Cikini (Jakarta), Akbar banjur nerusaké menyang SMA Kolese Kanisius (Jakarta). Akbar lulur saka Fakultas Teknik Universitas Indonésia lan Pascasarjana Dhoktoral Universitas Gadjah Mada.

Organisasi 
Taun 1966, Akbar dadi aktivis Kesatuan Aksi Mahasiswa Indonésia Universitas Indonésia (KAMI-UI) lan LASKAR AMPERA Arief Rahman Hakim. Taun 1967-1968, Akbar njabat dadi Ketua Senat Mahasiswa Fakultas Teknik Universitas Indonésia. Taun 1968, Akbar aktif ana ing Dewan Mahasiswa Universitas Indonésia lan Majelis Permusyawaratan Mahasiswa Universitas Indonésia. Taun 1969-1970, Akbar njabat dadi Ketua Umum HMI Cabang Jakarta. Taun 1972, Akbar mèlu andil kanggo ngadegaké Forum Komunikasi Organisasi Mahasiswa Ekstra Universiter (GMNI, GMKI, PMKRI, PMII, lan HMI) Kanthi jeneng Golongan Cipayung. Periode taun 1972-1974, Akbar njabat dadi Pengurus Besar HMI.

Ing taun 1973, Akbar mèlu yasa Komite Nasional Pemuda Indonésia utawa disingkat KNPI. Taun 1978, Akbar mèlu yasa Angkatan Muda Pembaruan Indonésia utawa disingkat AMPI, kang banjur njabat dadi Ketua Dewan Pimpinan Pusat AMPI (1978-1980). Taun 1983-1988, Akbar njabat dadi Wakil Sekretaris Jenderal Dewan Pimpinan Pusat Parté Golkar. Taun 1988-1993, Akbar dadi anggota Dewan Pembina DPP Golkar. Taun 1993-1998, Akbar njabat dadi Sekretaris Dewan Pembina Golkar. Akbar banjur njabat dadi Ketua Umum Parté Golkar ing periode 1998-2004.

Urip pribadi 
Akbar ndarbèni bojo siji sing jenengé Krisnina Maharani lan dhèwèké pinaringan putri papat.

Cathetan suku 

Mantri Taruna lan Ulah Raga Indonésia
Ketua Golkar
Ketua DPR
Alumni Kolese Kanisius
Alumni Universitas Indonésia
Tokoh Islam Indonésia
Tokoh ICMI
Tokoh Sibolga
Lair 1945
Dr. H.C. Ali Alatas, S.H. () ya iku diplomat Indonésia kang naté dadi Mantri Luar Negeri (1988-1998). Nganti séda, dhèwèké isih dadi Utusan Khusus Sekjen PBB kanggo Myanmar, Utusan Khusus Présidhèn RI kanggo masalah Timur Tengah, lan Ketua Dewan Pertimbangan Kepresidenan.

Karier 
Pendidikan dhasar kediplomatan diayahi ing Akademi Dinas Luar Negeri Jakarta (lulus 1954) lan ing Fakultas Hukum UI (lulus 1956). Karier dadi diplomat dilakoni ing ngendi-ngendi kang dadi wakil saka Indonésia, kaya ta Thailand, Amérikah Sarékat, lan PBB. Ana ing awal karier, panjenengané uga ngréwangi kagiyatan jurnalistik lan kerja dadi korektor.
Jeneng Ali alatas wiwit dikenal ing donya internasional nalika panjenengané aktif dadi fasilitator perundingan perdamaian wong-wong kang pinuju pasulayan ing Kamboja.

Taun 2003, Alatas diangkat dadi utusan mirunggan Sekretaris Jendral Perserikatan Bangsa-Bangsa.

Cathetan suku 

Duta Besar Indonésia
Arab-Indonésia
Alumni Universitas Indonésia
Mantri Luar Negeri Indonésia
Lair 1932
Dr. H. Muhammad Amien Rais () ya iku pulitikus Indonésia kang wis tau dadi ketua MPR période 1999–2004. Amin Rais dipilih déning MPR asil Pemilu 1999 ing sasi Oktober 1999.

Amin Rais wiwit misuwur ing perpulitikan Indonésia nalika akir papréntahan Présidhèn Soeharto dadi salah sijiné wong kang kritis ana ing papréntahan. Sawisé parté-parté pulitik aktif manèh, ing mangsa papréntahan Présidhèn Habibie, Amien Rais mèlu ndhéklarasikaké Parté Amanat Nasional (PAN). Dhèwèké dadi Ketua Umum PAN nalika PAN ngadheg nganti taun 2005.

Awal karir 
Lair ing solo tanggal 26 April 1944, Amien digedhèkaké déning kulawarga aktivis Muhammadiyah kang fanatik. Wong tuwané aktif ing Muhammadiyah cabang Surakarta.

Nalika lulus sarjana saka Fakultas Èlmu Sosial lan Èlmu Pulitik, Universitas Gadjah Mada, Yogyakarta ing taun 1968 lan lulus Sarjana Mudha Fakultas Tarbiyah IAIN Sunan Kalijaga, Yogyakarta (1969), dhèwèké lunga menyang nagara-nagara liya lan nembé bali taun 1984 kanthi duwé gelar master (1974) saka Universitas Notre Dame, Indiana, lan gelar dhoktor èlmu pulitik saka Universitas Chicago, Illinois, Amérikah Sarékat.

Bali manèh ing Indonésia, Amien balik menyang kampusé ya iku, Universitas Gadjah Mada dadi dhosèn. Dhèwèké uga mèlu Muhammadiyah, ICMI, BPPT, lan organisasi liyané. Ing mangsa arep rubuhé Orde Baru, Amien iku cendhekiawan kang ngadheg paling ngarep dhéwé, saéngga diwènèni jeneng Lokomotif Reformasi.

Cathetan sikil 

Tokoh Islam Indonésia
Alumni Universitas Gadjah Mada
Alumni Universitas Notre Dame
Alumni Universitas Chicago
Èlmuwan pulitik
Arab-Indonésia
Tokoh Muhammadiyah
Tokoh PAN
Anggota DPR
Tokoh Surakarta
Ketua MPR
Tokoh ICMI
Lair 1944
Harmoko () ya iku pulitikus Indonésia kang tau dadi Mantri Penerangan Républik Indonésia ing mangsa Orde Baru, lan Ketuwa MPR ing papréntahan BJ Habibie.
Dhèwèké tau dadi ketuwa Persatuan Wartawan Indonésia, lan dadi Mantri Penerangan ing ngisore papréntahan Soeharto.

Ing taun 1960-an, sawisé lulus saka SMA, dhèwèké kerja dadi wartawan lan uga kartunis ing Harian Merdeka lan Majalah Merdeka. Ing taun 1964 dhèwèké nyambut gawé dadi wartawan ing Harian Angkatan Bersenjata, lan Harian API ing taun 1965. Saliyané iku, dhèwèké uga dadi pemimpin redaksi majalah basa Jawa, Merdiko (1965). Sawisé iku ing taun (1966-1968), dhèwèké dadi pemimpin lan penanggung jawab Harian Mimbar Kita.

Karier Pulitik 
Wektu dadi mantri Penerangan, Harmoko ngadegaké obahan Kelompencapir (Kelompok pendengar, pembaca lan pemirsa) kang minangka sarana nyebarake informasi saka pamaréntah. Harmoko bisa kasil memprabawai asile pemilihan umum (Pemilu) kanthi cara Safari Ramadhan. Harmoko kang dadi Ketua Umum DPP Parté Golongan Karya, uga dikenal dadi pencetus istilah Temu Kader. Pungkasan, dhèwèké dadi Ketua DPR/MPR periode 1993-1998 kang bisa ngangkat Soeharto kang dadi présidhèn ing mangsa jabatane ke-6.

Cathetan suku 

Lair 1939
Pulo Kaledupa iku pulo ing gugusan kapuloan tukang besi wewengkon Kabupatèn Wakatobi, provinsi Sulawesi Kidul-wétan, Indonésia. Pulo iki dumunung ing kidulé pulo Wangi-wangi ing saloré pulo Tomia lan ing kuloné pulo Hoga.

Pulau-pulau sakiwa-tengené 
Ing saubengé pulo Kaledupa ana sawatara pulo cilik antarané:
 Pulo Binongko
 Pulo Tomia
 Pulo Wangi-wangi
 Pulo Hoga
 Pulo Kapota

Uga delengen 
 Kapuloan Tukang Besi
 Pratélan pulo
 Pratélan pulo ing Indonésia
 Pratélan pulo paling jaba ing Indonésia
 Cacahing pulo ing Indonésia

Kaledupa
Kaledupa
Kabupatèn Wakatobi
Eddy Supono utawa Parto Patrio ().
Parto dikenal dadi sosok komedian kang populer karo grupé, Patrio. Parto kang duwé nama asli Eddy Supono iki, karo Eko Patrio lan Akri Patrio, grup lawak iki jumeneng ing tanggal 10 Oktober 1994, lan sok tampil mbintangi sinétron komedi kang esih ana nganti saiki.
banjur Patrio tekan masa ketenaran liwat acara Ngelaba (Ngerumpi Lewat Banyolan) kang tanyang ing stasiun TPI, tekan kanthi pirang-pirang taun. Saliyaé program stasiun TV liya kang nanggap Trio Patrio kanthi mirunggan, Kerana kontrak karo TPI, katelune mung bisa ditanggap bareng-bareng ning stasiun mau.

Karir 
Karo rekan penyiar ing Radio SK, Akri Patrio lan Eko Patrio, bareng ndirikaké grup lawak Patrio ing tanggal 10 Oktober 1994, Patrio tekan masa ketenarané liwat acara Ngelaba di stasiun telvisi TPI.

Sawisé kondhang, anggota kang biyasa bareng-bareng iku sok intuk pekerjaan kanggo manggung dhéwé-dhéwé. Meski ngono iku mau, kelompok Patrio tetep berkomitmen kanggo bareng-bareng, Saliyané sok metu ing acara karo tema lawak, Parto uga tau njurung pirang sinétron komedi, ing antarané sinétron Oke-Oke Bos. lan akhiré ing taun iki Parto dadi host ing acara Opera Van Java ing Trans7 lan nglawak ing sitkom trans7 kang jejudul OKB.

Kehidupan pribadi 

Parto nikah karo Ida Murwani. saka pernikahan iki, Parto duwé 3 putra. Tahun 2001, Parto nikah manèh karo artis pendatang anyar, Dina Risty. saka istri kaloroné, Parto duwé putra siji.

Kasus 

Bulan Agustus 2004, Parto terpaksa duwé karo pulisi amarga keterlibatané ing penggunaan senjata api sembarangan. Peristiwa iku dumadi ing sebuah cafe papan acara ulang taun putra kancané, Eko Patrio, wektu ameh muleh, lakuné Parto lan Dina, bojo kaloroné, ditahan para wartawan kang ameh njalok konfirmasi kabar bahwa Parto uwes sewulan ora marani bojo pertamané.
ngrasa dalané dialang-alangi, Patrio duka lan nembakaké pistol ana nduwur. Kasus mau banjur dilanjutaké karo pelaporan sejumlah pegawé infotainment kang ngrasa terancam déning Parto, tanapi kasus iki akhiré selesai karo damaian, Pihak pelapor wis nyabut gugatané lan wis ditandatanganiné nota kesepakatan antarané pelapor lan Parto.

Rujukan 

Pelawak Indonesia
Biak ya iku pulo cilik kang dumunung ing  Teluk Cendrawasih jerak ing sebrang Lor pasisir   Provinsi Papua, Indonesia. Posisi Biak dumunung ing Kulon-Wétan sagara  Papua Nugini. Biak iku kagolong pulo kang gedhé dhéwé sarta duwé atol lan terumbu karang.
Ing jaman biyèn, Pulo Biak kalebu wewengkon kakuwasan Kasultanan Tidore sing mbagi dadi 9 distrik (uli siwa). Nalika  Perang Donya II, lapangan terbang strategis duwèké Pasukan Imperial Jepang dumunung ing pulo iki minangka pangkalan komando Perang Pasifik. Tentara Amérikah Sarékat banjur ngrebut lan nguasani pulo iku lan ing tanggal 29 Mèi 1944, pertempuran antar-tank kedadéan ing Biak. Biak dadi wewengkon Indonésia saka tangan Walanda, bebarengan karo m;ebuné Irian Jaya (Papua), ing taun 1960-an.
Sacara administratif, Pulo Biak  kapengkar dadi 2 kabupatèn ya iku  Kabupatèn Supiori, lan pérangan Wétan ing tlatah  Kabupatèn Biak Numfor.

Dhémografi 
Padunung Biak mayoritas saka ètnik Melanesian lan nganut agama Kristen. Basa resmi sing dipigunakaké ya iku basa Indonésia lan basa tlatah ya iku basa Biak.  Basa liya kaya déné basa Walanda lan Basa Inggris uga dianggo mung winates.

Iklim

Biak kalebu tlatah iklim alas tropis kanthi suhu sing rata sajeroning sataun. Rata-rata suhu tahunan ya iku 27 drajad celsius. Rata-rata curah udan 2850 mm saben taun. Wulan sing paling garing ya iku sasi  Oktober lan November, kanthi rata-rata curah udan sethithik sangisoré 200 mm saben sasi.

Transportasi
Ing Biak ana papan anggegana kanggo pamaburan ya iku papan anggegana Papan anggegana Frans Kaisiepo, sing  nglayani pamaburan saka lan meyang kutha-kutha wigati ing Indonésia.

Uga delengen 
Pratélan pulo ing Indonésia
Pratélan pulo paling jaba ing Indonésia
Cacahing pulo ing Indonésia

Pulo ing Indonésia
Kapuloan Biak
Pulo
Kaca iki ngamot pratélan pulo sing diurut miturut jenengé.

A - B - C - D - E - F - G - H - I - J - K - L - M - N - O - P - Q - R - S - T - U - V - W - X - Y - Z

Uga delengen 
Pratélan pulo miturut nagara
Pratélan pulo miturut ambané tlatah
Pratélan pulo miturut cacahing sing ndunungi
 Pratélan pulo ing Indonésia
 Pratélan pulo paling jaba ing Indonésia
 Pratélan pulo ing Sagara Aegea

 
Pulo
Amplop yaiku bungkus saka layang utawa barang kang dikirim liwat kantor pos. Amplop lumrahé digawé saka dluwang kang dikethok lan diwangun kaya belah ketupat. Kertas mau banjur ditekuk lan dilèm nganti kaya wujud amplop.
Ing pérangan ngarep amplop ing pérangan tengen ngisor, jeneng lan alamat kang nampa kiriman pos iki ditulis. Ing pérangan tengen dhuwur utawa ing pérangan mburi kanggo nulis jeneng lan alamat kang ngirim layang. Amplop bisa langsung ditutup awit lumrahé amplop dilèm supaya raket lan ora kena dibukak manèh saliyané karo sing nampa.
Amplop duwèni akèh ukuran. Amlop ana kang duwé kaya cendhéla saéngga jeneng lan alamat kang nampa bisa ditulis ing pérangan jero surat.

Saiki amplop ora mung kanggo mbungkus surat nanging uga kanggo mbungkus barang lan dhuwit. Amplop kang ukurané gedhé lumrahé kanggo wadhah kertas kaya ta dhokumèn, sertifikat, makalah.

Étimologi 
Tembung amplop kalebu tembung serapan kang asalé saka basa Walanda yaiku envelop. Ing basa Walanda iki uga kalebu tembung serapan saka basa Prancis yaiku envelope kang uniné dilafalaké /ɑ̃.və.lɔp/. Tembung iki ing basa Prancis kalebu tembung turunan saka tembung kriya envelopper kang tegesé mbungkus.

Tembung amplop uga nduwé teges konotasi yaiku dhuwit sogokan. Kang dadi fokusé yaiku dhuwit kang ana ing jero amplop nanging lumrahé diarani amlop kanggo kiasan utawa ing basa Indonesia diarani amplop pelicin yaiku amplop kang isiné dhuwit kanggo nggampangaké utawa nglancaraké proyek.

Cathetan suku 

Amplop
Pos
Dalma iku pulo kang dumunung ing Emarati ing Lempongan Pèrsi watara 26 mil (42 km) saka pesisir Abu Dhabi lan 72 mil (116 km) saka Doha. Abu Dhabi Islands Archaeological Survey ADIAS miwiti panelitèn arkéologi ing pulo Dalma ing taun 1992. Kurang luwih 20 situs arkéologi tinemu ing pulo iki, wiwit saka jaman Néolitik (pungkasan jaman watu). Padunung ing pulo iki watara 10 èwu jiwa, akèh-akèhé dumadi saka wong Arab Iran Hansens lan Qatar kang wis olèh kawarganagaraan Uni Emirat Arab (UAE).

Pulo ing Emirat Abu Dhabi
Lempongan Pèrsi
Tarsius tarsier (Kéwan memedi/Kethèk memedi) iku siji jinis primata cilik, duwé awak awarna soklat kapara abang kanthi warna kulit klawu, mata gedhé lan kuping amba madhep mangarep.

Rujukan 

Primata
Fauna Indonésia
Sutan Syahrir (éjaan biyèn:Soetan Sjahrir) () ya iku pulitikus lan mahamantri pisanan ing Indonésia. Dhèwèké njabat dadi Mahamantri Indonésia saka 14 November 1945 nganti tekan 20 Juni 1947. Syahrir ngedegaké Parté Sosialis Indonésia ana ing taun 1948. Sutan mati ana ing pangasingan nalika dadi tawanan pulitik lan dikubur ing TMP Kalibata, Jakarta.

Babad slira 

Syahrir lair saka pasangan Mohammad Rasad gelar Maharaja Soetan bin Soetan Leman gelar Soetan Palindih lan Puti Siti Rabiah kang asalé saka Koto Gadang, Agam. Bapak saka Syahrir njabat dadi penaséhat sultan Deli lan kepala jaksa (landraad) ing Medan. Syahrir seduluran tunggal bapak karo Rohana Kudus, aktivis lan wartawan wadon kang misuwur. Syahrir sekolah ana ing (ELS) lan sekolah menengah (MULO) paling apik ing Kutha Medan, lan mbetaheken kumpul karo wong Walanda lan buku-buku asing lan atusan novèl Walanda. Mbengine Sutan ngamèn ing Hotèl De Boer (saiki Hotèl Natour Dharma Deli), hotèl mirunggan kanggo tamu-tamu kulit putih.

Akir urip 
Taun 1955 PSI gagal ngumpulaké swara sajeroning pilihan umum pisanan ing Indonésia. Sawisé kasus PRRI taun 1958, gegandhèngan Sutan Syahrir lan Présidhèn Soekarno saya ala nganti akiré PSI dibubaraké taun 1960. Taun 1962 tekan taun 1965, Syahrir dicekel lan dikunjara tanpa diadili nganti nandhang stroke. Sawisé iku Syahrir diidinaké kanggo tetamba menyang Zürich, Switserlan, salah sawijining kanca cerak sing tau njabat wakil ketua PSI Sugondo Djojopuspito ngeteraké dhèwèké menyang Papan Anggegana Kemayoran lan Syahrir ngekep Sugondo kanthi luh, lan akiré ninggal ing Switserlan nalika tanggal 9 April 1966.

Cathetan sikil 

Pulitikus Indonésia
Tokoh sosialis Indonésia
Pahlawan nasional Indonésia
Mahamantri Indonésia
Duta Besar Indonésia
Mantri Dalam Negeri Indonésia
Mantri Manca Nagara Indonésia
Tokoh saka Padangpanjang
Lair 1909
Mr. Soesanto Tirtoprodjo (lair ing Sala, Jawa Tengah taun 1900 – séda ing taun 1969) ya iku nagarawan saka Indonésia kang dadi Mantri Kehakiman ana ing enem kabinèt kang béda-béda, ya iku wiwit jaman Kabinet Sjahrir III nganti tekan jaman Kabinet Hatta II.
Soesanto ngrampungaké pendidikané ana ing babagan hukum ing Universitas Leiden, Walanda nalika taun 1925. Sawisé lulus Soesanto banjur nyambut gawé ana ing pangadilan Yogyakarta, Bogor, Kebumen, lan Kediri kanthi urutan.
Nalika mangsa perobahan kamardikan Nagara Rebuplik Indonésia, Soesanto nggabung ana ing Parté Indonesia Raya ing Surabaya lan uga mèlu dadi pengurus parté. Sawisé merdeka, Soesanto mèlu ngurusi ana ing papréntahan minangka Bupati Panaraga lan residen Madiun (1945-1946) sarta uga njabat dadi Mantri Kehakiman (1946-1950).
Nalika jaman Agresi Militer Walanda II, nalika jaman Sjafruddin Prawiranagara mbentuk Papréntahan Darurat Républik Indonésia (PDRI) ing Sumatra, Soesanto diwènèhi tanggung jawab kanggo njabat dadi Mantri Kehakiman lan Penerangan Komisariat PDRI ing Jawa nalika 16 Mèi 1949. Semasa Républik Indonésia Serikat (1949-1950), Soesanto mimpin Kabinet Peralihan lan njabat manèh dadi Mantri Kehakiman nalika Kabinet Natsir.
Amarga jasa-jasané Soesanto pinaringan anugrah Bintang Gerilya lan Bintang Mahaputra Kelas III déning pamaréntah RI nalika taun 1960.

Cathetan suku 

Mantri Kabinet Sjahrir III
Mantri Kabinet Amir Sjarifuddin I
Mantri Kabinet Amir Sjarifuddin II
Mantri Kabinet Hatta I
Mantri Kabinet Darurat
Mantri Kabinet Hatta II
Wakil Nayakotama Indonésia
Mantri Dalam Negeri Indonésia
Lair 1900
Pati 1969
Alumni Universitas Gadjah Mada
Mahamantri Indonésia
Marga Harahap
Tokoh dari Medan
Tokoh Petisi 50
Mantri Pertahanan Indonésia
Lair 1917
Ali Sastroamidjojo SH (EYD: Ali Sastroamijoyo) () ya iku tokoh pulitik, papréntahan, lan nasionalis. Panjenengané diwènèhi gelar Meester in de Rechten minangka (sarjana hukum) déning Universitas Leiden, Walanda ing taun 1927. Uga panjenengané dadi salah sijiné Mahamantri Indonésia ka-8 kang njabat ing periode 1953-1955 (Kabinet Ali Sastroamidjojo I) uga 1956-1957 (Kabinet Ali Sastroamidjojo II).

Banjur,panjenengané uga pernah njabat minangka Wakil Mantri Panerangan ing Kabinet Presidensial I, Mantri Pengajaran pada Kabinet Amir Sjarifuddin I, Amir Sjarifuddin II, sarta Hatta I, lan Wakil Ketua MPRS sajeroning Kabinet Kerja III, Kerja IV, Dwikora I, uga Dwikora II.

Mantri Kabinet Hatta I
Mantri Dhépènsi Indonésia
Lair 1903
Kantor pos ya iku panggonan kanggo ngirimaké layang lan paket pos. Kantor pos uga dodol barang-barang pos lan filateli kaya ta prangko, kertu pos, amplop, lan peralatan kanggo mbungkus pakét. Ing nagara-nagara tartamtu, kantor-kantor pos nduwéni fungsi dadi papan panggonan kanggo nampa aplikasi paspor, ngirim weselpos utawamoney order, dodol asuransi, pesen barang lan layanan giropos lan perbankan. Ing Indonésia kantor pos uga dodol materai témpél lan dadi panggonan kanggo mbayar listrik utawa tagihan tilpun.

Ing jero kantor pos ana akèh lokét kang dibagi miturut jinisé layangan, kaya ta loket kanggo ngirim surat ing saknagara, loket surat kang dikirim ing jaban rangkah, lan lokét wésel pos. Ing ruangan kantor pos ana méja-méja kang ing dhuwuré ana bolpen lan potlot, lem, utawa karét busa kang ditelesi nganggo banyu. Wong kang nggunakaké jasa pos uga kena nganggo méja kanggo nulis lan kanggo nyiapaké surat lan paket kang bakal dikirim.
Ing kantor pos ana kotak pos kanggo diséwa individu utawa wong kang nduwé bisnis kang ora kepéngin mbiwara alamaté kanthi jelas utawa kang manggon ing panggonan kang ora bisa dijangkau karo layanan pos. Ing ruangan mburi kantor pos ana ruangan sortir kanggo milah-milah surat sadurungé dikirim ing kantor pos kang luwih gedhé utawa diteraké ing alamat kang dituju.

Ing sistem layanan Pos Indonésia, kantor pos uga diiwangi bis surat lan pérangan layanan kaya ta pos keliling ing kutha utawa désa. Kantor pos uga nduwéni layanan kanggo nyewakaké komputer kang bisa nyambung karo internet. Kantor pos uga nyediakaké layanan tiket kereta api.

Uga delengen 
 Pos Indonésia
 Kodhe pos
 Sahabat pena

Layanan pos ing nagara 
 An Post (Irlandia)
 Post Office Ltd (Karajan Manunggal)
 United States Postal Service
 Canada Post
 Deutsche Post
 Universal Postal Union
 Australia Post
 New Zealand Post
 Japan Post

Pranala njaba 
 Pos Indonesia
 Facebook Pos Indonesia
 Follow @PosIndonesia on Twitter
 Universal Postal Union
 The British Postal Museum & Archive
 United States Postal Service
 United Kingdom Post Office 
 Foto kantor pos di Amerika dan berbagai nagara di dunia

Cathetan suku 

Pos
Kertu pos ya iku salembar dluwang kang ukurané kandel utawa digawé saka karton tipis kang dhapuré persegi panjang. Kartu pos gunané kanggo nulis lan ngirimaké tulisan kang ora usah diwadhahi amplop. Ngirim nganggo kartu pos regané luwih murah tinimbang yèn ngirim nganggo layang.

Kertu pos kang sepisanan ing donya digawé ing Ostenrik nalika tanggal 1 Oktober, 1869. Nalika iku kertu pos nduwéni jeneng Correspondenz-Karte. Kertu pos lumrahé dikirimké wong-wong nalika lunga ing jaban rangkah kanggo kenang-kenangan kang mratandakaké yèn dhèwèké wis tau lunga ing nagara iku. Jeneng Correspondez-Karte iki tegesé kertu pos gunané kanggo piranti kang bisa minangka berkoresponden. Akèh kaluwihan saka kertu pos tinimbang nulis layang. Kertu pos luwih sithik nggunakaké kertas lan ora prelu nggunakaké amplop. Ukurané kang cilik uga kena kanggo nyingkat pawarta kang bakal dikirim marang kang nampa pesen.
Ilmu panalitèn lan nglumpukaké kertu pos diarani deltiologi.

Kartu pos lumrahé ana gambaré. Gambar kang ana ing kertu pos kaya ta gambar panggonan kang misuwur ing salah sawijining nagara iku, gambar wong, gambar alam kaya ta gunung, sagara, kapal, kéwan-kéwan kaya ta kéwan kang langka lan dadi ciriné nagara iki, utawa gambar wong kang nduwéni kalungguhan kang dhuwur ing nagara. Kertu pos uga kena kanggo ucapan Natal, taun baru, lan dina riyaya kaya ta Idul Fitri, lan dina kang dianggep wigati ing nagara iku.

Cathetan suku 

Pos
Akri ya iku pelawak lan aktor Indonésia.(). Akri wiwit dikenal awit gabung karo kelompok lawak Patrio karo Eko lan Parto kang tampil rutin ing acara Ngelaba ing TPI.

Sadurungé, lulusan UHAMKA (Universitas Muhammadiyah Prof. Dr. HAMKA), Jakarta, Fakultas Sastra lan Seni Basa Indonésia iki iyo dadi penyiar radio ing SK radio. banjur tinemu karo Eko lan Parto banjur ndirikaké Patrio pada 1994.
Akri uga tampil dadi bintang sinétron karo karakter komediné. Termasuk sinétron sukses PARA PENCARI TUHAN arahan sutradara lan aktor Deddy Mizwar.
liyané iku, Akri uga tau dadi pemandu acara dialog religi lan dadi nara sumber. Disusul penampilané dadi juri acara adu bakat Pidacil ana ing TPI.

Ana ing soal pendidikan,Akri ora namung mandhek ning jenjang pendidikan tingkat S1, ning yuswa kaping 40 iki, Akri duwé niatan kanggo nerusaké sekolah ning S2 jurusan Psikologi ing Universitas kang padha nalika dhèwèké nglakoni kiliyah ning S1 mbiyen, ya iku ning UHAMKA (Universitas Muhammadiyah Prof. Dr. HAMKA), Jakarta, lagi S1 mbiyèn Akri kang esih 38 taun (kira-kira taun 1989) ning Fakultas Sastra lan Seni Basa Indonesia lan lulus ning taun 1997.
"Gue tinggal nunggu waktu aja nih. Pokoknya umur 40 taun gue udah sekolah lagi," ujare Akri Mantep.

Sinetron 
Sinetron kang pernah dibintangi déning Akri, kaya ta:
 Para Pencari Tuhan
 Cinta Fitri

Cathetan suku 

Kelahiran 1969
Pelawak Indonesia
Aktor Indonésia
Kécap yaiku salah siji bumbu utawa panyedhep masakan kang wujudé cuwèran kang wernané ireng. Kécap rasané ana kang legi lan ana uga kang asin.
Bahan dhasar kanggo nggawé kécap yaiku kedhelé utawa kedhelé ireng. Nanging ana uga kécap kang digawé saka banyu klapa. Kécap kang digawé saka banyu klapa lumrahé rasané asin. Kécap legi lumrahé kenthel lan digawé saka kedhelé nanging kécap asin lumrahé luwih èncèr lan digawé saka kedhelé kanthi komposisi uyah kang luwih akèh, utawa ana uga kang digawé saka iwak sagara. Saliyané saka bahan dhasar kedhelé utawa kedhelé ireng lan banyu klapa, kécap uga ana kang digawé saka ampas padhet saka ampas tahu.

Carane nggawé 
Lumrahé kécap digawé lan diprodhuksi ing usaha kang skalané cilik utawa menengah, saliyané iku kécap uga dadi usaha rumah tangga. Nanging saben indhustri kécap nduwé bumbu rahasia utawa resep mirunggan saéngga rasané kécap kang diasilaké duwé rasa kang luwih énak yèn dibandhingaké kécap liyané.
Carané nggawé kécap, sepisanan kedhelé diferméntasi karo kapang Aspergillus sp. lan Rhizopus sp.  Dele banjur dadi kaya témpé kedhelé. Témpé iki banjur digaringaké lan direndhem ing larutan uyah. Uyah kalebu senyawa kang selektif karo mikroba. Mung mikroba kang tahan uyah kang bisa thukul ing rendheman kedhelé iki. Mikroba kang thukul ing rendeman banyu dhele iki racaké mikroba jinis khamir lan baktèri kang tahan uyah kaya ta khamir Zygosaccharomyces lan bakteri susu Lactobacillus. Mikroba iki bisa ngrombak protéin dadi asem-asem amino lan komponèn rasa lan aroma. Saliyané iku bakteri jinis iku uga ngasilaké asem.Fermentasi bisa dadi yèn kadar uyah dhuwur yaiku antarané 15 nganti 20%.
Bahan-bahan kang dibutuhaké kanggo nggawé kécap yaiku kedhelé, uyah, lan laru tempé.

Cathetan suku 

Kécap
Panganan asil fermèntasi
Patrio ya iku grup lawak Indonésia kang jenengé dijupuk saka singkatan saka jeneng-jeneng anggotané, kaya ta Parto, Akri, lan Eko Grup lawak saka Jakarta iki jumeneng ning tanggal 10 Oktober 1994 Grup lawak iki kapisan nyapai puncak katenaran tinngkat nasional liwat acara hiburan ning televisi kang judhulé Ngelaba, ning stasiun televisi nasional TPI (saiki MNCTV). Sawisé jeneng saka grup lawak Patrio tenar lan populer, wong telu mau sok ditanggap kanggo ngisi acara hiburan kanthi sistem mandhiri ning stasiun televisi saliyané stasiun televisi MNCTV. Nanging, meski ngono mau, Parto, Akri, lan Eko tetep duwé komitmen kanggo ngelestarikaké grup lawak Patrio.
Eksistensi saka Parto, Akri, lan Eko uga bisa dideleng saka aktifé lan keberhasilané ning acara hiburan televisi nasional kanggo ngibur para pamiarsa, ya iku "Ngelaba" dadi top program komedi kanthi 13 taun suwené.

Anggota Saka Patrio 
 Parto Patrio
Jeneng asliné Eddy Supono nanging dikenal ning masarakat nganggo undhang-undhangan Parto Patrio (), esih aktif ngibur pamiarsa ning layar kaca kanthi saiki, sok uga ditanggap ning stasiun televisi kanggo mbintangi sinétron komedi.
 Akri Patrio
Akri () lulusan saka UHAMKA (Universitas Muhammadiyah Prof. Dr. HAMKA), Jakarta, Fakultas Sastra lan Seni Basa Indonésia iki iyo dadi penyiar radio ing SK radio, banjur tinemu karo Eko lan Parto Saliyané dadi anggota grup lawak Patrio, Akri uga tampil dadi bintang sinétron karo karakter komediné. Termasuk sinétron sukses PARA PENCARI TUHAN arahan sutradara lan aktor Deddy Mizwar.
 Eko Patrio
Jeneng asliné Eko Indro Purnomo''' biyasa diundhang Eko Patrio() Eko ngawali kariré dadi pelawak liwat grup lawaké Patrio'', nalika karo TPI.

Cathetan suku 

Grup lawak Indonésia
Pelawak Indonésia
Saos tomat ya iku saos kang digawé saka woh tomat kang wis dimasak lan ditambahi gula, uyah, cuka, lan bumbu kang wujud bumbon crakèn. Bumbon crakèn iki kaya ta cengkéh lan kayu legi. Kajaba iku saos tomat uga ditambahi sayuran kaya ta bawang bombay, selédri lan sayuran liyané.
Saos Tomat Indofod lan saos tomat ABC kalebu merek-merek saos kang misuwur ing Indonésia.
H. J. Heinz Company, Hunt's, Del Monte Foods, lan Brooks Ketchup kalebu jeneng distributor saos tomat kang gedhé dhéwé ing Amérika Sarékat. Saos tomat lumrahé kanggo mangan kenthang goréng, sandwich, pitik goréng lan daging kang dipanggang utawa digoreng. Campuran saos tomat lan mayones dadi bahan kanggo nggawé saos selada kang diarani Thousand Island.

Sajarah 
Saos tomat ing basa Inggris diarani Ketchup. Asal-usulé ya iku saos tomat wis dikenal wiwit biyén ing Asia lan diarani koe-chiap utawa ke-tsiap ing dhialèk Amoy ing Tiongkok utawakechap (ketjap) ing basa Melayu. Pelaut Inggris lan Walanda ngenalaké saus éncér kang bahan dhasaré digawé saka iwak. Iwak iki asalé saka Asia. Saus iki banjur diarani "catchup" ("ketchup"). Nanging saos iki ditambahi bahan-bahan liyané kang pas karo masakan Éropa. Nambahaké tomat ing kecap dadi inovasi wong Inggris. Nanging ana uga kang duwé panemu yèn saos tomat iku tinemu utawa digawé wong Amérika.

Resep saos tomat kang sepisanan dicithak ing buku masak di Amérika kang judhulé Sugar House Book ing taun 1801. Saos tomat kang digawé rasané asin wit ngandhut uyah kang cacahé 1 pound (453,59 gram) kanggo ngolah 100 woh tomat dadi saos tomat. Ing taun 1824, resep saos kecap ana ing buku resep The Virginia Housewife kang digawé ahli masak kang misuwur ing abad kaping 19 kang jenengé Mary Randolph. Dhèwèké duluré Thomas Jefferson.

Cathetan suku 

Saos
Sabak (basa Indonésia: batu tulis), iku piranti sing bahané saka watu karbon mèmper blabak cilik warna ireng sing gunané kanggo nulis  Jaman biyèn durung akèh sing gawé buku tulis, dadi bocah-bocah sekolah nulis piwulangan ing sadhuwuring sabak. Kanggo nulisi sabak dianggo sajinis potlot, nanging kagawé saka karbon jenengé grip (basa Indonésia: anak batu tulis). Sawisé rampung, tulisan ing sabak bisa dibusak lan sabak bisa ditulisi makaping-kaping. Kuciwané piranti nulis wujud sabak iki gampang pecah. Sanadyan kagawé saka watu nanging yèn nganti tiba ing lemah sabak bisa pecah awit saka tipisé. Ing taun 1960-an sabak lan grip wis wiwit ilang lan diganti nganggo buku tulis.

Ing jaman modèrn, fungsi sabak wis digantèkaké déning sabak digital wujud komputer tablèt sing bisa ditulisi lan dibusak makaping-kaping kanthi èlèktronik. Indonésia wis nyatakaké bakal gawé sabak nasional kanggo para murid Sekolah dhasar ing taun2012.

Balai Pustaka (BP) uga wis ngenalaké sabak modèrn, ya iku wujud komputer tablet pitung inci sing isi materi wulangan kelas 1- 6 SD. "Komplit. kabèh wulangan sajeroning nem taun wis ana ing njeroné.

Uga delengen 
 Sabak digital
 Buku tulis
 Blabak
 Grip

Rujukan 

Barang lawas
Piranti tulis
Windows 95 ya iku sitem operasi hibrida 16 bit/32 bit, diprodhuksi karo Microsoft Corporation. Windows 95 dipublikasi tanggal 14 Agustus 1995, nyusul kampanye iklan Microsoft kang agresif.

Microsoft Windows
Software
Ir. Ciputra () inggih punika satunggalipun insinyur lan pangusaha ing Indonésia. Panjenenganipun misuwur minangka pengusaha properti ingkang sukses. Usaha punika ing antawisipun inggih punika Jaya Group, Metropolitan Group, lan Ciputra Group. Sanèsipun punika, panjenenganipun ugi gadhah universitas inggih punika Universitas Ciputra.

Alit ngantos rumaja 
Ciputra, ingkang gadhah nama timur utawi nama alit Tjie Tjin Hoan. Wiwit alit, panjenenganipun sampun ngraosaken urip susah, bapakipun ingkang asma Tjie Siem Poe ical awit dipunfitnah dados pita matanipun Walanda / Jepang. Nalika rumaja panjenenganipun sekolah SMP lan SMA ing Manado. Sasampunipun lulus SMA, panjenenganipun kuliah ing Institut Téknologi Bandung. Ing tingkat sekawan, panjenenganipun damel usaha konsultan arsitèktur yasan ingkang kantoripun ing garasi. Sasampunipun pikantuk gelar insinyur ing taun 1960, Ciputra boyongan dhateng Jakarta.

Karier lan bisnis 
Sasampunipun kuliah ing ITB, Ciputra miwiti karieripun ing Jaya Group, inggih punika perusahaan laladan kagunganipun Pemda DKI. Ciputra makarya ing Jaya Group dados direksi ngantos yuswa 65 taun, lan sasampunipun punika dados penasihat. Ing perusahaan kasebat, Ciputra pikantuk kebebasan kanggé mados inovasi, kalebet wonten ing pangyasa proyek Ancol. Salajengipun, sareng kaliyan Budi Brasali, Sudono Salim, (Liem Soe Liong), Sudwikatmono, Djuhar Sutanto lan Ibrahim Risjad, Ciputra damel Metropolitan Group, ingkang yasa griya-griya mewah Pondok Indah lan Kota Mandiri Bumi Serpong Damai. Ing wekdal punika, panjenenganipun dados direktur utama ing Jaya Group lan ing Metropolitan Group dados présidhèn komisaris. Pungkasanipun, Ciputra damel grup perusahaan kulawarga, Ciputra Group.

Cathetan suku

Pranala njawi 
 Dr. Ir. Ciputra on Kick Andy 

Artikel mawa basa krama
Alumni Institut Teknologi Bandung
Insinyur Indonésia
Tokoh Kristen Indonésia
Tionghoa-Indonésia
Pengusaha Indonésia
Lair 1931
Anton Medan (lair kanthi jeneng Tan Kok Liong; ) ya iku mantan perampok lan bandhar dadu kang saiki wis insaf. Dhèwèké nganut agama Islam kawit 1992. Dhèwèké ngedegake panggonan ngibadah kang diwenehi jeneng Masjid Jami' Tan Hok Liang. Masjid iki dumunung ing areal Pondok Pesantren At-Ta'ibin, Pondok Rajeg, Cibinong.

Pranala njaba 
 "Bulan Madu Keliling LP" , diakses 23 Desember 2005

Tionghoa-Indonésia
Bawang bombay yaiku salah siji jinis tuwuhan bawang kang bisa minangka bumbu masakan. Bawang jisnis iki uga kena kanggo campuran saos ing pizza. Bawang jinis iki ukurane luwih gedhé tinimbang bawang putih. Diarani bawang bombay awit bawang iki digawa para wong kang asalé saka kutha Bombay utawa Mumbai, India menyang Indonésia.

Bawang bombay kang asring minangka bumbu masakan uga nduwéni khasiyat kang gedhé tumrap keséhatan. Bawang saka kulawarga Allium iki ngandhut sulfur kang ana kromiume. Kromium yaiku mineral kang mbiyantu sèl awak kanggo ngrespon insulin. Bawang bombay uga ngandhut Vitamin C lan flavonoid kang diarani quercitin.
Saliyané ngurangi gula darah, bawang bombay uga kena kanggo ngurangi level total kolésterol lan ngundhakaké kolésterol apik ing awak saéngga bawang bombay uga apik kanggo jantung. Para panaliti nerangaké yèn mangan bawang bombay kanthi rutin kang cacahé siji utawa loro saminggu bisa ngurangi bebaya kanker usus besar, amarga bawang ngandhut flavonoid kang arané quercitin. Ing panalitèn, zat iki ngendheké thukulé tumor lan njaga sèl usus besar supaya ora rusak amarga bahan-bahan kang disebabaké kanker. Masak nggunakaké bawang bombay uga ngurangi bahan karsinogen kang njalari tumor.
Ora mung kanker usus, miturut American Journal of Clinical Nutrition, mangan bawang bombay uga ngurangi resiko kanker mulut lan faring kurang luwih 84 persèn, kanker esofagus 88 persèn, kanker kolorektal 56 persèn, kanker susu kurang luwih 25 persèn, kanker ovarium (indung telur) 73 persèn lan uga kanker prostat kurang luwih 71 persèn.

Cathetan suku 

Alliaceae
Bahan makanan
Tetuwuhan jamu lan bumbu
Bawang
Mancing ya iku kagiyatan kanggo nyekel iwak. Mancing uga kena dadi pagawéyan, hobi, ulah raga kang manggon ing jaba ruangan utawa diarani outdoor, kagiyatan ing pinggir telaga, sagara, utawa kali lan tlatah banyu liyané. Mancing duwé ancas supaya bisa ngéntukaké iwak nganggo piranti pancing. Mancing lumrahé nggunakaké piranti kang diarani pancing. Pancing duwé mata pancing kanggo nyekel iwak. Mata pancing manggon ing pucuk tali pancing, mata pancing dadi panggonan kanggo nyèlèhaké umpan kang bakalé dipangan iwak.
Nanging ing praktèké, asil buron kang dipancing ora mung iwak nanging uga ana kagiyatan mancing kanggo mancing kodhok, penyu, iwak, iwak nus, gurita lan iwak paus.
Mancing iwak bisa dibédakaké miturut asil pancingané.
 Mancing iwak kang ana ing sagara
 Mancing iwak ing banyu tawa
Mancing kalebu salah siji tèhnik kanggo nyekel iwak, saliyané mancing isih akèh tèhnik liyané kanggo nyekel utawa golèk iwak. Kaya ta nganggo jaring, jala, nganggo setrum, nganggo bom iwak lan liya-liyané. Nanging cara nyekel iwak nganggo pukat harimau, setrum lan racun lumrahé dilarang nagara, awit cara mau, bakal ngrusak karang lan iwak kang isih cilik kang uga mèlu mati.

Sajarah 
Mancing kang tegesé nyekel iwak wis dikenal karo pradhaban manungsa wiwit jaman biyèn kurang luwih 10.000 taun kapungkur. Iki kabuktén saka paninggalan-paninggalan arkéologi ing guwa-guwa tuwa ing Éropah. Aktivitas mancing wis ana wiwit jaman biyén awit tinemu balung-balung, mata pancing lan gambar utawa lukisan ing gowa-gowa iku nalika jaman batu.
Teknik nyekel iwak kang warna-warna carané wiwit ana nalika jaman Neolithic kurang luwih 4.000-8.000 taun kapungkur banjur dikembangake tèhnik kang luwih modhèren kang isih digunakaké nganti saiki. Semana uga carané ngolah iwak kang dipancing, saiki cara kaya ta ngawétaké, nguyahi utawa kanthi cara pengasapan isih digunakaké.

Cathetan suku